ચીફ જસ્ટિસ સામે મહાભિયોગ લાવવાના પ્રસ્તાવ વચ્ચે સત્તાધારી પક્ષ અને વિપક્ષી પાર્ટીઓના આરોપો-પ્રત્યારોપો શરૂ થઈ ગયા છે. આ મામલે ભાજપે કોંગ્રેસ પર બંધારણનું ઉલ્લંઘન કરવાનો આરોપ લગાવ્યો છે. ભાજપે કહ્યું કે, વિપક્ષ તરફથી કોર્ટને લઈને સતત રાજકારણ કરવામાં આવી રહ્યું છે. વિપક્ષ કોર્ટને દબાવવાનો પ્રયાસ કરી રહ્યો છે. તો કેન્દ્રિય નાણાંમંત્રી અરૂણ જેટલીએ પણ વિપક્ષ પર આરોપ લગાવ્યો છે કે, તે મહાભિયોગને હથિયાર બનાવી જજોને ડરાવવાનો પ્રયાસ કરી રહ્યો છે.